Vacin contra el SARS-CoV-2
I vacin contra el SARS-CoV-2 inn stad desvilupad a partì del 2020 a seguit de la grama pandemia determinada del SARS-CoV-2. El desvilup l'è stad sorprendentement svelt, men de un ann, anca grazzia ai grand investiment e ai vegg ricerche fad in sul virus de la SARS e de la MERS, oltra a vedè una gran importanza de la tecnologia di vacin a RNA.

A dicember 2020 i nazzion pussee sciore heven crompad pussee de 10 miliard de dosi, menter l'è previst che i nazzion pussee pover ghe rivarann i vacin per el 2023-2024.

Vacin che gh'è incoeu a bon nivell de desvilupp 
 Tozinameran: fad de BioNTech, Pfizer, Fosun Pharma e a RNA
 AZD1222: fad de l'Università de Oxford e de l'AstraZeneca e fondad in su 'n Adenoviridae di simie modifegad
 BBIBP-CorV: fad de la Sinopharm cont el virus inativad
 Ad5-nCoV: fad de la CanSino Biologics cont un adenovirus recombinant
 CoronaVac: fad de la Sinovac cont el virus inativad
 Gam-COVID-Vac: fad del governo russ cont un vetor che 'l se moltiplega no
 mRNA-1273: fad de Moderna, NIAID, BARDA e a RNA
 Ad26.COV2.S: fad de la Janssen Pharmaceutica cont un vetor che 'l se moltiplega no
 NVX-CoV2373: fad de la Novavax e cont di proteine del virus
 BBV152: fad de la Bharat Biotech cont el virus inativad

Bibliografia 
 Vogel, Patric U. B. (2020). COVID-19 : Suche nach einem Impfstoff. Wiesbaden: Springer Fachmedien Wiesbaden GmbH. ISBN 978-3-658-31340-1. OCLC 1199717422.

Alter proget 

Imunologia